CELEX: 
Language: fi
Date: 2018-06-28 00:00:00
Title: KOMISSION DELEGOITU ASETUS (EU) …/…, tiettyjen pohjakalakantojen kalastuksia lounaisilla vesialueilla koskevasta poisheittämissuunnitelmasta annetun komission delegoidun asetuksen (EU) 2016/2374 oikaisemisesta

PERUSTELUT
            
            
               1.DELEGOIDUN SÄÄDÖKSEN TAUSTA
            
            
               Tiettyjen pohjakalakantojen kalastuksia lounaisilla vesialueilla koskevasta poisheittämissuunnitelmasta 12 päivänä lokakuuta 2016 annetussa komission delegoidussa asetuksessa (EU) 2016/2374 täsmennetään asetuksen (EU) N:o 1380/2013 15 artiklassa säädetyn purkamisvelvoitteen soveltamista koskevat yksityiskohdat.
            
            
               Alankomaat, Belgia, Espanja, Portugali ja Ranska esittivät 2. kesäkuuta 2017 komissiolle yhteisen suosituksen, jossa ehdotettiin delegoidulla asetuksella (EU) 2016/2374 vahvistetun poisheittämissuunnitelman muuttamista. Sen perusteella hyväksyttiin 20. syyskuuta 2017 annettu komission delegoitu asetus (EU) 2018/44 tiettyjen pohjakalakantojen kalastuksia lounaisilla vesialueilla koskevasta poisheittämissuunnitelmasta annetun delegoidun asetuksen (EU) 2016/2374 muuttamisesta. 
            
            
               Asetuksen (EU) N:o 1380/2013 18 artiklan mukaisesti asianomaiset jäsenvaltiot (Alankomaat, Belgia, Espanja, Portugali ja Ranska, jäljempänä ’lounaisten vesialueiden jäsenvaltiot’) laativat ja toimittivat komissiolle yhteisen suosituksen. Näillä jäsenvaltioilla on kyseisten lajien osalta välitön kalastuksenhoitoetu alueella. 
            
            
               Koska delegoidun asetuksen (EU) 2018/44 liitteeseen tuli virhe, nyt käsillä oleva oikaisemista koskeva delegoitu asetus laadittiin kyseisen virheen oikaisemiseksi.
            
            
               2.SÄÄDÖKSEN HYVÄKSYMISTÄ EDELTÄNEET KUULEMISET
            
            
               Yhteisen suosituksen ovat laatineet asianomaiset, alueellisessa kokoonpanossa yhteistyötä tekevät jäsenvaltiot, jotka toimivat yhdessä teknisellä tasolla kalatalousalan johtajien korkean tason ryhmän johdolla neuvotellen tiiviisti intressitahojen kanssa.
            
            
               Yhteisen suosituksen laadintavaiheessa kuultiin lounaisten vesialueiden neuvoa-antavaa toimikuntaa suosituksessa suunnitelluista toimenpiteistä. 
            
            
               Tiettyjen pohjakalakantojen kalastuksia lounaisilla vesialueilla koskeva poisheittämissuunnitelma saattaa asteittain jäsenvaltioiden ehdottaman kalastuksen vastaamaan asetuksen (EU) N:o 1380/2013 15 artiklassa säädettyä purkamisvelvoitetta, ja sen vuoksi on tärkeää oikaista tapahtunut virhe, jotta saataisiin johdonmukainen tiettyjen pohjakalakantojen kalastuksia lounaisilla vesialueilla koskeva poisheittämissuunnitelma.
            
            
               3.DELEGOIDUN SÄÄDÖKSEN OIKEUDELLINEN SISÄLTÖ
            
            
               Ehdotetun toimen lyhyt kuvaus
            
            
               Tärkein oikeudellinen toimi on hyväksyä toimenpiteet, joilla voidaan edistää purkamisvelvoitteen täytäntöönpanoa.
            
            
               Asetuksessa täsmennetään lajit ja kalastukset, joihin sovellettaisiin erityisiä toimenpiteitä.
            
            
               Oikeusperusta
            
            
               Asetuksen (EU) N:o 1380/2013 15 artiklan 6 kohta sekä 18 artiklan 1 ja 3 kohta
            
            
               Toissijaisuusperiaate
            
            
               Ehdotus kuuluu Euroopan unionin yksinomaiseen toimivaltaan.
            
            
               
         
         
            
               Suhteellisuusperiaate
            
            
               Ehdotus on asetuksen (EU) N:o 1380/2013 15 artiklan 6 kohdan nojalla komissiolle siirretyn toimivallan mukainen, eikä ehdotuksessa ylitetä sitä, mikä on tarpeen sen tavoitteiden saavuttamiseksi.
            
            
               Toimintatavan valinta
            
            
               Ehdotettu sääntelytapa: komission delegoitu asetus.
            
            
               Muut vaihtoehdot eivät soveltuisi seuraavista syistä: Komissiolle on annettu valta hyväksyä poisheittämissuunnitelmia delegoiduilla säädöksillä. Jäsenvaltiot, joilla on välitön kalastuksenhoitoetu, toimittivat yhteisen suosituksen. Yhteisessä suosituksessa linjatut ja tähän ehdotukseen sisältyvät toimenpiteet perustuvat parhaisiin käytettävissä oleviin tieteellisiin lausuntoihin ja täyttävät kaikki asetuksen (EU) N:o 1380/2013 18 artiklan 5 kohdassa vahvistetut asiaa koskevat vaatimukset.
            
            
               KOMISSION DELEGOITU ASETUS (EU) …/…,
            
            
               annettu 28.6.2018,
            
            
               tiettyjen pohjakalakantojen kalastuksia lounaisilla vesialueilla koskevasta poisheittämissuunnitelmasta annetun komission delegoidun asetuksen (EU) 2016/2374 oikaisemisesta
            
            
               EUROOPAN KOMISSIO, joka
            
            
               ottaa huomioon Euroopan unionin toiminnasta tehdyn sopimuksen,
            
            
               ottaa huomioon yhteisestä kalastuspolitiikasta, neuvoston asetusten (EY) N:o 1954/2003 ja (EY) N:o 1224/2009 muuttamisesta sekä neuvoston asetusten (EY) N:o 2371/2002 ja (EY) N:o 639/2004 ja neuvoston päätöksen 2004/585/EY kumoamisesta 11 päivänä joulukuuta 2013 annetun Euroopan parlamentin ja neuvoston asetuksen (EU) N:o 1380/2013
                  1
                ja erityisesti sen 15 artiklan 6 kohdan ja 18 artiklan 1 ja 3 kohdan,
            
            
               sekä katsoo seuraavaa:
            
            
               (1)Asetuksen (EU) N:o 1380/2013 tavoitteena on saaliiden poisheittämisen lopettaminen asteittain kaikissa unionin kalastuksissa ottamalla käyttöön purkamisvelvoite, joka koskee saalisrajoitusten alaisten lajien saaliita.
            
            
               (2)Purkamisvelvoitteen täytäntöönpanoa varten asetuksen (EU) N:o 1380/2013 15 artiklan 6 kohdassa siirretään komissiolle valta hyväksyä delegoidulla säädöksellä poisheittämissuunnitelmia sellaisten yhteisten suositusten perusteella, joita jäsenvaltiot ovat laatineet kuultuaan asianomaisia neuvoa-antavia toimikuntia.
            
            
               (3)Komission delegoidulla asetuksella (EU) 2016/2374
                  2
                vahvistettiin tiettyjen pohjakalakantojen kalastuksia lounaisilla vesialueilla koskeva poisheittämissuunnitelma Alankomaiden, Belgian, Espanjan, Portugalin ja Ranskan (lounaisten vesialueiden ryhmän) esittämän yhteisen suosituksen johdosta vuonna 2016.
            
            
               (4)Alankomaat, Belgia, Espanja, Portugali ja Ranska esittivät 2 päivänä kesäkuuta 2017 uuden yhteisen suosituksen, jossa ehdotettiin useita muutoksia poisheittämissuunnitelmaan. Sen perusteella komissio antoi delegoidun asetuksen (EU) 2018/44, jolla muutetaan delegoitua asetusta (EU) 2016/2374
                  3
               . 
            
            
               (5)Lounaisten vesialueiden ryhmä ilmoitti 26 päivänä lokakuuta 2017 komissiolle, että delegoidun asetuksen (EU) 2018/44 liitteessä on tekstivirhe, joka koskee purkamisvelvoitteen kohteena olevan kummeliturskan kalastuksen kuvausta. Kyseisen liitteen nykyisen version mukaan kummeliturskan kalastukset, jotka toteutetaan ICES-alueilla (Kansainvälinen merentutkimusneuvosto ICES) VIIIc ja IXa pohjatrooleilla ja nuotilla, kuuluvat purkamisvelvoitteen piiriin, jos kummeliturskan purettu kokonaissaalis kaudella 2014/2015 on yli 5 prosenttia kaikkien lajien puretusta saaliista ja yli 5 tonnia. Kyseistä edellytystä ei kuitenkaan enää sovelleta.
            
            
               (6)Sen vuoksi on tarpeen oikaista delegoitu asetus (EU) 2016/2374, sellaisena kuin se on muutettuna delegoidulla asetuksella (EU) 2018/44.
            
            
               (7)Koska delegoidun asetuksen (EU) 2016/2374 liitteessä oleva tekstivirhe tuotiin siihen delegoidulla asetuksella (EU) 2018/44, ja jotta vältettäisiin purkamisvelvoitteen soveltamista koskeva mahdollinen katkos ja oikeudellinen epävarmuus, tämän asetuksen olisi tultava voimaan seuraavana päivänä sen jälkeen, kun se on julkaistu, ja sitä olisi sovellettava takautuvasti delegoidun asetuksen (EU) 2018/44 soveltamispäivästä,
            
            
               ON HYVÄKSYNYT TÄMÄN ASETUKSEN:
            
         
         
            
               1 artikla
            
            
               Korvataan delegoidun asetuksen (EU) 2016/2374 liitteessä olevan taulukon ”3. Kummeliturskan (Merluccius merluccius) kalastukset” neljännessä sarakkeessa teksti
            
            
               ”Alukset, jotka täyttävät seuraavat kriteerit:
            
            
               (1)1. Silmäkoko ≥ 70 mm
            
            
               (2)2. Kummeliturskan purettu kokonaissaalis kaudella 2014/2015 (1) on yli 5 % kaikkien lajien puretusta saaliista ja yli 5 tonnia”
            
            
               seuraavasti:
            
            
               ”Silmäkoko ≥ 70 mm”.
            
            
               2 artikla
            
            
               Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            
            
               Sitä sovelletaan 1 päivästä tammikuuta 2018.
            
            
               Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            
            
            
               Tehty Brysselissä 28.6.2018
            
            
               
                     Komission puolesta
               
               
                     Puheenjohtaja
                     Jean-Claude JUNCKER
               
            
         
         
            
                  
                     (1)
                  
                        EUVL L 354, 28.1.2013, s. 22. 
               
               
                  
                     (2)
                  
                        Komission delegoitu asetus (EU) 2016/2374, annettu 12 päivänä lokakuuta 2016, tiettyjen pohjakalakantojen kalastuksia lounaisilla vesialueilla koskevasta poisheittämissuunnitelmasta (EUVL L 352, 23.12.2016, s. 33).
               
               
                  
                     (3)
                  
                        Komission delegoitu asetus (EU) 2018/44, annettu 20 päivänä lokakuuta 2017, tiettyjen pohjakalakantojen kalastuksia lounaisilla vesialueilla koskevasta poisheittämissuunnitelmasta annetun delegoidun asetuksen (EU) 2016/2374 muuttamisesta (EUVL L 7, 12.1.2018, s. 1).